Document ID: 32003R1754

Rådets forordning (EF) nr. 1754/2003
af 22. september 2003
om tredje ændring af forordning (EF) nr. 2341/2002 om fastsættelse for 2003 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik(1), særlig artikel 20, stk. 1 og 4,
under henvisning til forslag fra Kommissionen, og
ud fra følgende betragtninger:
(1) Forordning (EF) nr. 2341/2002(2) fastsætter for 2003 fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger. Forordningen bør ændres under hensyn til de henstillinger, som Den Internationale Østersø-fiskerikommission (IBSFC) har fremsat.
(2) I juni 2003 fremsatte IBSFC følgende henstillinger:
- den samlede tilladte fangstmængde (TAC) for brisling i område III b,c,d (EF-farvande) bør forhøjes fra 310000 til 341000 tons
- mindste maskestørrelse for trukne redskaber uden sorteringsvindue bør nedsættes fra 140 til 130 mm fra 1. oktober 2003
- mindste maskeåbning i en topvindue-fangstpose BACOMA bør nedsættes fra 120 til 110 mm.
(3) De kontraherende parter i IBSFC har besluttet at åbne mulighed for at gennemføre henstillingerne inden udløbet af den indsigelsesfrist, som er nævnt i konventionen om oprettelse af IBSFC.
(4) Det er hensigtsmæssigt, at EF gennemfører disse foranstaltninger umiddelbart efter den periode om sommeren, hvor fiskeri er forbudt, for at undgå ekstra udgifter for fiskerne.
(5) Det fremgår dog af videnskabelige oplysninger, at trukne redskaber uden sorteringsvindue er mindre selektive end redskaber af BACOMA-typen. Det bør derfor fastsættes, at brug af trukne redskaber uden sorteringsvindue ikke tillades i EF-farvande og af EF-fartøjer.
(6) Forordning (EF) nr. 2341/2002 bør derfor ændres tilsvarende -
UDSTEDT FØLGENDE FORORDNING:
Artikel 1
Bilag IA, IC og V til forordning (EF) nr. 2341/2002 ændres i overensstemmelse med bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. september 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. september 2003.

Labels: 11
6